Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Comitetului mixt al SEEreferitor la o modificare a anexei II (Reglementări tehnice, standarde, încercări și certificare) la Acordul privind SEE /* COM/2012/098 final - 2012/0044 (NLE) */





EXPUNERE DE MOTIVE 1. CONTEXTUL PROPUNERII Pentru a asigura securitatea juridică necesară și omogenitatea pieței interne, Comitetul mixt al SEE trebuie să încorporeze în Acordul privind SEE toată legislația relevantă a Uniunii Europene, cât mai curând posibil după adoptarea acesteia. 2. REZULTATELE CONSULTĂRILOR CU PĂRȚILE INTERESATE ȘI ALE EVALUĂRILOR IMPACTULUI Proiectul de decizie a Comitetului mixt al SEE (anexat la propunerea de decizie a Consiliului) are ca obiect modificarea anexei II (Reglementări tehnice, standarde, încercări și certificare) la Acordul privind SEE, prin încorporarea noilor acte din acquis-ul Uniunii în acest domeniu. Acest fapt vizează Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului, care trebuie încorporat în acord. Regulamentul 470/2009 prevede posibilitatea pentru Comisie și statele membre de a solicita avizul Agenției Europene pentru Medicamente. În prezentul proiect de decizia a Comitetului mixt al SEE, se propune ca statele AELS care fac parte din SEE să poată solicita astfel de avize, dar ca aceste cereri să fie adresate mai întâi Comisiei care, atunci când consideră că cererea este de interes comun, o trimite agenției, în vederea prelucrării ulterioare. 3. ELEMENTELE JURIDICE ALE PROPUNERII Articolul 1 alineatul (3) din Regulamentul (CE) nr. 2894/94 al Consiliului privind normele de punere în aplicare a Acordului privind SEE prevede stabilirea de către Consiliu a poziției care urmează să fie adoptată în numele Uniunii cu privire la astfel de decizii, pe baza unei propuneri a Comisiei. Comisia prezintă proiectul de decizie a Comitetului mixt al SEE în vederea adoptării de către Consiliu ca poziție a Uniunii. Comisia speră să poată prezenta Comitetului mixt al SEE, în cel mai scurt termen, poziția Uniunii. 2012/0044 (NLE) Propunere de DECIZIE A CONSILIULUI privind poziția care urmează să fie adoptată de Uniunea Europeană în cadrul Comitetului mixt al SEE referitor la o modificare a anexei II (Reglementări tehnice, standarde, încercări și certificare) la Acordul privind SEE CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 43, articolul 168 alineatul (4) litera (b) și articolul 218 alineatul (9), având în vedere propunerea Comisiei Europene, întrucât: (1) Anexa II la Acordul privind Spațiul Economic European (denumit în continuare „Acordul privind SEE”) conține dispoziții și măsuri specifice privind reglementările tehnice, standardele, testarea și certificarea. (2) Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală[1], ar trebui încorporat în Acordul privind SEE. Regulamentul (CE) nr. 470/2009 abrogă Regulamentul (CEE) nr. 2377/90 și modifică Directiva 2001/82/CE a Parlamentului European și a Consiliului și Regulamentul (CE) nr. 726/2004 al Parlamentului European și al Consiliului. Regulamentul (UE) nr. 37/2010 al Comisiei din 22 decembrie 2009 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală[2], astfel cum a fost rectificat în JO L 293, 11.11.2010, p. 72, trebuie încorporat în acord. (3) Prin urmare, anexa II la Acordul privind SEE ar trebui modificată în consecință. (4) Poziția Uniunii în cadrul Comitetului mixt al SEE ar trebui să se bazeze pe proiectul de decizie atașat, ADOPTĂ PREZENTA DECIZIE: Articolul 1 Poziția care urmează să fie adoptată de Uniune în cadrul Comitetului mixt al SEE referitor la modificarea propusă a anexei II la Acordul privind SEE se bazează pe proiectul de decizie a Comitetului mixt al SEE atașat la prezenta decizie. Articolul 2 Prezenta decizie intră în vigoare la data adoptării. Adoptată la Bruxelles, 9.3.2012. Pentru Consiliu, Președintele ANEXĂ Proiect DECIZIA COMITETULUI MIXT AL SEE Nr. din XXX de modificare a anexei II (Reglementări tehnice, standarde, încercări și certificare) la Acordul privind SEE COMITETUL MIXT AL SEE, având în vedere Acordul privind Spațiul Economic European, astfel cum a fost modificat prin Protocolul de adaptare a Acordului privind Spațiul Economic European, denumit în continuare „acordul”, în special articolul 98, întrucât: (1) Anexa II la acord a fost modificată prin Decizia nr. … a Comitetului mixt al SEE din ….[3]. (2) Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului[4] trebuie încorporat în acord. (3) Regulamentul (UE) nr. 37/2010 al Comisiei din 22 decembrie 2009 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală[5], astfel cum a fost rectificat în JO L 293, 11.11.2010, p. 72, trebuie încorporat în acord, ADOPTĂ PREZENTA DECIZIE: Articolul 1 Capitolul XIII din anexa II la acord se modifică după cum urmează: 1. La punctul 12 se inserează următorul text (eliminat): „32009 R 0470: Regulamentul (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală, de abrogare a Regulamentului (CEE) nr. 2377/90 al Consiliului și de modificare a Directivei 2001/82/CE a Parlamentului European și a Consiliului și a Regulamentului (CE) nr. 726/2004 al Parlamentului European și al Consiliului (JO L 152, 16.6.2009, p. 11). În sensul prezentului acord, dispozițiile regulamentului se citesc cu următoarea adaptare: (a) trimiterile la alte acte din regulament sunt considerate relevante în măsura și forma în care actele respective sunt încorporate în acord; (b) un stat AELS poate solicita agenției să emită un aviz în conformitate cu articolul 9 alineatul (1), articolul 11 primul paragraf, articolul 15 alineatul (1) și cu articolul 27 alineatul (2). O asemenea solicitare este adresată, în primul rând, Comisiei, care, atunci când consideră că solicitarea este de interes comun, o trimite agenției, în vederea prelucrării ulterioare.” 2. La punctul 13 se inserează următorul text (eliminat): „32010 R 0037: Regulamentul (UE) nr. 37/2010 al Comisiei din 22 decembrie 2009 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală (JO L 15, 20.1.2010, p. 1), astfel cum a fost rectificat în JO L 293, 11.11.2010, p. 72.” 3. La punctele 15p (Directiva nr. 2001/82/CE a Parlamentului European și a Consiliului) și 15zb [Regulamentului (CE) nr. 726/2004 al Parlamentului European și al Consiliului] se adaugă următoarea liniuță: „- 32009 R 0470: Regulamentul (CE) nr. 470/2009 al Parlamentului European și al Consiliului din 6 mai 2009 (JO L 152, 16.6.2009, p.11).” Articolul 2 Textele Regulamentelor (CE) nr. 470/2009 și 37/2010, astfel cum au fost rectificate de JO L 293, 11.11.2010, p. 72, în limbile islandeză și norvegiană, care urmează să fie publicate în suplimentul SEE la Jurnalul Oficial al Uniunii Europene, sunt autentice. Articolul 3 Prezenta decizie intră în vigoare la , cu condiția să se fi efectuat toate notificările prevăzute la articolul 103 alineatul (1) din acord către Comitetul mixt al SEE[6]. Articolul 4 Prezenta decizie se publică în secțiunea SEE și în suplimentul SEE ale Jurnalului Oficial al Uniunii Europene. Adoptată la Bruxelles, Pentru Comitetul mixt al SEE Președintele Secretarii Comitetului mixt al SEE [1] JO L 152, 16.6.2009, p. 11. [2] JO L 15, 20.1.2010, p. 1. [3] JO L … [4] JO L 152, 16.6.2009, p. 11. [5] JO L 15, 20.1.2010, p. 1. [6] [Nu au fost semnalate obligații constituționale.] [Au fost semnalate obligații constituționale.]